కాసు మహేష్ రెడ్డి

కాసు మహేశ్ రెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో గురజాల నియోజకవర్గం నుండి  ఎమ్మెల్యేగా గెలిచాడు.

జననం, విద్యాభాస్యం 
కాసు మహేశ్ రెడ్డి  ఆంధ్రప్రదేశ్ రాష్ట్రం,  గుంటూరు జిల్లా,  నరసరావుపేటలో 9 సెప్టెంబర్ 1975లో  కాసు వెంకట కృష్ణారెడ్డి, సంధ్య దంపతులకు జన్మించాడు. ఆయన నాగార్జున యూనివర్సిటీ ఎ.సి.లా కాలేజ్ గుంటూరు నుండి 2001లో ఎల్‌ఎల్‌బీ పూర్తి చేశాడు.

రాజకీయ జీవితం
కాసు మహేశ్ రెడ్డి రాజకీయ నేపధ్యమున్న కుటుంబం నుండి రాజకీయాల్లోకి వచ్చాడు. అతడి తాత కాసు బ్రహ్మానందరెడ్డి ఉమ్మడి ఆంధ్రప్రదేశ్ రాష్ట్ర ముఖ్యమంత్రిగా,  తండ్రి కాసు వెంకట కృష్ణారెడ్డి రాష్ట్ర మంత్రిగా పని చేశారు. ఆయన వారి అడుగుజాడల్లో ప్రజా సేవను ఎంచుకొని  వైఎస్సార్ కాంగ్రెస్ పార్టీలో చేరి 2019లో జరిగిన అసెంబ్లీ ఎన్నికల్లో  గురజాల నియోజకవర్గం నుండి వైఎస్సార్‌సీపీ అభ్యర్థిగా పోటీ చేసి తన సమీప ప్రత్యర్థి టీడీపీ  అభ్యర్థి యరపతినేని శ్రీనివాస రావు పై 28613 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

మూలాలు

వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2019)
వర్గం:గుంటూరు జిల్లా వ్యక్తులు
వర్గం:గుంటూరు జిల్లా నుండి ఎన్నికైన శాసన సభ్యులు